న్యూఢిల్లీ, ఏప్రిల్ 20(ఆంధ్రజ్యోతి): దేశవ్యాప్తంగా పట్టణాల్లో అద్దెలకు సంబంధించి నూతన విధానాన్ని తీసుకురానున్నామని కేంద్ర పట్టణాభివృద్ధిశాఖ మంత్రి వెంకయ్యనాయుడు వెల్లడించారు. ఈ విధానం త్వరలో కేంద్ర కేబినెట్ పరిశీలనకు రానుందని చెప్పారు. దీనిపై ముసాయిదా కూడా సిద్ధమైందని అన్నారు. ప్రభుత్వ సహాయంతో సామాజిక అద్దె గృహాల నిర్మాణాన్ని ప్రోత్సహించాలని భావిస్తున్నామని చెప్పారు. మార్కెట్ ధరలకు అనుగుణంగా అద్దె గృహాల కేటాయింపు జరపాలని చూస్తున్నామన్నారు. గురువారం ఢిల్లీలో ఆయన మీడియాతో మాట్లాడారు. దేశంలో 2022 నాటికి అందరికీ ఇళ్లు అందించాలన్న ప్రధాని నరేంద్రమోదీ లక్ష్యం మేరకు తాము పనిచేస్తున్నామని, ఇప్పటికి 17.74 లక్షల ఇళ్లను వివిధ రాష్ట్రాలకు మంజూరు చేశామని వెంకయ్య నాయుడు తెలిపారు. మే 1వ తేదీ నాటికి అన్ని రాష్ట్రాలూ స్థిరాస్తి చట్టంలోని నియమ నిబంధనలను ఆమోదించాల్సి ఉందని, లేదంటే ప్రజల ఆగ్రహానికి గురవక తప్పదన్నారు. ఆంధ్రప్రదేశ, తెలంగాణకు భారీగా ఇళ్లు మంజూరు చేశామని,ఆ రెండు రాష్ట్రాలూ స్థలాలను ఎంపిక చేసి, గృహ నిర్మాణానికి టెండర్లు పిలవాలని వెంకయ్య నాయుడు సూచించారు.ప్రజలకు ఇళ్ల నిర్మాణంపై రెండు రాష్ట్రాలూ మరింత శ్రద్ధ పెట్టాలని ఆయన హితవు పలికారు. రాష్ట్రాల వారీగా తాను పర్యటించబోతున్నానని, ఏపీ, తెలంగాణలకు కూడా తమ అధికారులను వెంటబెట్టుకుని వెళతానని.. ఆ సందర్భంగా గృహ నిర్మాణాల్లో పురోగతిపైన సమీక్షిస్తానని అన్నారు. కాగా, గృహాల మంజూరులో ఆంధ్రప్రదేశ మూడో స్థానంలో నిలిచింది. ఏపీకి 1,95,047 ఇళ్లు మంజూరు చేయగా.. అందులో 54,082 గృహాల నిర్మాణాన్ని ప్రారంభించి, 2892 గృహాల నిర్మాణాన్ని పూర్తి చేసింది.
newdhilly, epril 20(aandhrajyoti): desavyaaptamgaa pattanaallo addelaku sambandhinchi noothana vidhaanaanni teesukuraanunnaamani kendra pattanaabhivruddhisaakha mantri venkayyanaayudu velladinchaaru. ee vidhaanam twaralo kendra kabinet pariseelanaku raanundani cheppaaru. deenipai musaida kuudaa siddhamaindani annaru. prabhutva sahaayamtho saamaajika adde gruhala nirmaanaanni prothsahinchaalani bhaavistunnaamani cheppaaru. market dharalaku anugunamgaa adde gruhala ketayimpu jarapalani chustunnamannaru. guruvaram dhilleelo aayana meediatho matladaru. desamlo 2022 naatiki andarikee illu andinchaalanna pradhaani narendramodi lakshyam meraku taamu panichestunnamani, ippatiki 17.74 lakshala illanu vividha rashtralaku manjuru chesamani venkayya nayudu telipaaru. mee 1va tedee naatiki anni raashtraaluu sthiraasti chattamloni niyama nibandhanalanu aamodinchaalsi undani, ledante prajala aagrahaaniki guravaka tappadannaru. aandhrapradesha, telangaanaku bhariga illu manjuru chesamani,aa rendu raashtraaluu sthalaalanu empika chesi, gruha nirmaanaaniki tenderlu pilavaalani venkayya nayudu suuchimchaaru.prajalaku illa nirmaanampai rendu raashtraaluu marinta shraddha pettaalani aayana hitavu palikaaru. rashtrala vaareegaa taanu paryatinchabotunnaanani, apy, telangaanalaku kuudaa tama adhikaarulanu ventabettukuni velataanani.. aa sandarbhamgaa gruha nirmaanaallo purogatipaina sameekshistaanani annaru. kaga, gruhala manjurulo aandhrapradesha moodo sthaanamlo nilichindi. epeeki 1,95,047 illu manjuru cheyagaa.. andulo 54,082 gruhala nirmaanaanni praarambhinchi, 2892 gruhala nirmaanaanni puurti chesindi.